Unionin tuomioistuimen määräys (kahdeksas jaosto) 4.9.2014 –

Bertazzi ym.

(asia C‑152/14) 1 ( 1 )

”Ennakkoratkaisupyyntö — Unionin tuomioistuimen työjärjestyksen 99 artikla — Sosiaalipolitiikka — Direktiivi 1999/70/EY — EAY:n, UNICE:n ja CEEP:n tekemä määräaikaista työtä koskeva puitesopimus — 4 lauseke — Julkisen sektorin määräaikaiset työsopimukset — Vakinaistamismenettely — Määräaikaisissa palvelussuhteissa olleiden työntekijöiden ottaminen vakinaiseen virkasuhteeseen avointa kilpailua järjestämättä — Virkaiän määrittäminen — Määräaikaisten työsopimusten nojalla suoritetun palvelusajan sivuuttaminen kokonaan — Syrjintäkiellon periaate)”

1. Ennakkoratkaisukysymykset — Kysymykset ovat samanlaisia kuin kysymykset, jotka on jo ratkaistu oikeuskäytännössä — Tuomioistuimen työjärjestyksen 99 artiklan soveltaminen (Unionin tuomioistuimen työjärjestyksen 99 artikla) (ks. 9 kohta)

2. Ennakkoratkaisukysymykset — Unionin tuomioistuimen toimivalta — Rajat — Sen tutkiminen, soveltuuko kansallinen oikeus yhteen unionin oikeuden kanssa, ei kuulu sen toimivallan piiriin (SEUT 267 artikla) (ks. 13 kohta)

3. Sosiaalipolitiikka — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus — Direktiivi 1999/70 — Määräaikaisten työntekijöiden syrjinnän kielto — Määräaikaisessa palvelussuhteessa olleen työntekijän ottaminen vakinaiseen virkasuhteeseen avointa kilpailua järjestämättä — Määräaikaisen työsopimuksen nojalla suoritetun palvelusajan sivuuttaminen virkaikää määritettäessä — Sivuuttamista ei voida hyväksyä (Neuvoston direktiivin 1999/70 liitteessä olevan 4 lausekkeen 1 ja 4 kohta) (ks. 14, 16 ja 17 kohta sekä määräysosa)

4. Ennakkoratkaisukysymykset — Unionin tuomioistuimen toimivalta — Rajat — Yleiset tai hypoteettiset kysymykset — Unionin tuomioistuimen suorittama oman toimivaltansa tutkiminen (SEUT 267 artikla) (ks. 15 kohta)

Ratkaisu

Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan 18.3.1999 tehdyn puitesopimuksen 4 lauseketta on tulkittava siten, että se on esteenä pääasiassa kyseessä olevan kaltaisille kansallisille säännöksille, joiden mukaan palvelusaikaa, joka on kertynyt julkishallinnon määräaikaiselle työntekijälle, ei oteta lainkaan huomioon työntekijän virkaikää määritettäessä silloin, kun hänet otetaan tämän saman julkishallinnon palvelukseen toistaiseksi voimassa olevaan vakinaiseen virkasuhteeseen hänen työsuhteensa vakinaistamiseen tähtäävässä erityismenettelyssä silloin, jos määräaikaisissa työsopimussuhteissa suoritetut työtehtävät vastaavat tehtäviä, joita kyseisen viranomaisen merkitykselliseen palkkaluokkaan kuuluva vakinainen virkamies hoitaa, ellei palvelusajan sivuuttamista voida perustella mainitun lausekkeen 1 ja/tai 4 kohdassa tarkoitetuilla ”asiallisilla syillä”, minkä varmistaminen kuuluu kansalliselle tuomioistuimelle. Ainoastaan se, että määräaikainen työntekijä on suorittanut tällaisen palvelusajan määräaikaisen työsopimuksen tai työsuhteen nojalla, ei ole tällainen asiallinen syy.

Tavoite, jonka mukaan on ehkäistävä käänteinen syrjintä niiden vakinaisten virkamiesten vahingoksi, jotka on otettu palvelukseen avoimen kilpailun läpäisemisen perusteella, ei voi olla puitesopimuksen 4 lausekkeen 1 ja/tai 4 kohdassa tarkoitettu ”asiallinen syy” silloin, kun – kuten pääasiassa – kyseinen kansallinen lainsäädäntö estää otettaessa työntekijöitä palvelukseen toistaiseksi ja heille siinä yhteydessä virkaikää ja sen perusteella palkkauksen suuruutta vahvistettaessa täysin ja kaikissa olosuhteissa sen palvelusajan huomioon ottamisen, joka työntekijöille on kertynyt määräaikaisten työsopimusten nojalla.

( 1 ) EUVL C 194, 24.6.2014